วิธีป้องกันอาการทางระบบประสาทจากเคมีบำบัดอย่างไร มีวิธีใดบ้าง
A. ปัจจุบันยังไม่มีวิธีป้องกันอาการทางระบบประสาทจากยาเคมีบำบัดที่มีประสิทธิภาพชัดเจน
B. ให้ยากลุ่มเสริมสร้างความต้านทาน
C. อาหารเสริมในกลุ่มเพิ่มภูมิคุ้มกัน
D. วิตามินรวมชนิดบำรุงปลายประสาท
คำตอบที่ถูกต้องคือ A.  เนื่องจาก ยาเคมีบำบัด อาจก่อให้เกิดการบาดเจ็บเสียหายต่อเซลล์ระบบประสาทได้ โดยเฉพาะประสาทส่วนปลาย (Peripheral nerve) ที่กำกับดูแลแขน ขา ดังนั้นเมื่อได้รับยาเคมีบำบัด จึงอาจมีผลข้างเคียงจากการบาดเจ็บของประสาทต่างๆได้ เช่น ประสาทส่วนปลาย หรือ ประสาทหู ทั้งนี้ความรุนแรงของอาการขึ้นกับ ชนิด และปริมาณ (Dose) ของยาเคมีบำบัด เช่น ยาเคมีบำบัดในกลุ่ม Taxanes และ Platinum

ส่วนใหญ่ของอาการมักเกิดตั้งแต่ได้รับยาในครั้งแรก แต่อาการจะไม่รุนแรง อาการจะค่อยๆรุนแรงขึ้นเมื่อได้รับยาในครั้งต่อๆไป ตามปริมาณของยาที่สะสมสูงขึ้น อาการทางระบบประสาทเหล่านี้ อาจจะดีขึ้นได้ภายหลังครบยาเคมีบำบัดแล้วประมาณ 6 เดือน ถึง 1 ปี แต่บางอาการอาจคงอยู่ตลอดไป เช่น ผลต่อประสาทหูของยาในกลุ่ม Platinum ซึ่งจะส่งผลให้ผู้ป่วยมีการได้ยินลดลงตลอดไป

อาการทางระบบประสาทที่อาจพบได้จากการได้รับยาเคมีบำบัด คือ
- อาการคล้ายเป็นเหน็บชาที่ปลายนิ้วมือ นิ้วเท้า
- อาการชาปลายนิ้วมือ นิ้วเท้า
- นิ้วมือ นิ้วเท้า รู้สึกน้อยลง
- มือ/นิ้วทำงานซับซ้อนไม่ได้ เช่น ติดกระดุมเสื้อ
- รู้สึก มือ เท้า เย็นง่าย เย็นกว่าปกติ
- มือสั่น ตัวสั่น โดยไม่ได้เกิดจากอาการไข้ หรือ รู้สึกหนาว
- แขน ขา อ่อนแรง ปวดกล้ามเนื้อ เมื่อย ล้า เป็นตะคริวบ่อย
- การทรงตัวผิดปกติ ช้ากว่าปกติ
- การได้ยินลดลง
- ท้องผูก
- มีอาการแสบร้อนกลางอก, อาการกรดไหลย้อน
- เวียนศีรษะ (Dizziness)
- หลงลืมง่าย

ป้องกันอาการทางระบบประสาทจากเคมีบำบัดอย่างไร 
ปัจจุบันยังไม่มีวิธีป้องกันอาการทางระบบประสาทจากยาเคมีบำบัดที่มีประสิทธิภาพชัดเจน
อายุรศาสตร์ (อายุรศาสตร์) - Internal Medicine